**Projektas**

**PRIENŲ RAJONO SAVIVALDYBĖS TARYBA**

**SPRENDIMAS**

**DĖL TEISĖS ATLIKTI CENTRINĖS PERKANČIOSIOS ORGANIZACIJOS FUNKCIJAS SUTEIKIMO**

2022 m. birželio d. Nr.

Prienai

Vadovaudamasi Lietuvos Respublikos viešųjų pirkimų įstatymo 82 straipsnio 6 dalimi, Lietuvos Respublikos biudžetinių įstaigų įstatymo 91 straipsnio 1 ir 3 dalimis, Lietuvos Respublikos viešųjų įstaigų įstatymo 111 straipsnio 1 dalimi ir 2 dalies 2 punktu, Prienų rajono savivaldybės taryba nusprendžia:

1. Suteikti teisę Prienų rajono savivaldybės administracijai atlikti centrinės perkančiosios organizacijos funkcijas (toliau – Prienų rajono CPO) ir pavesti nuo 2023 m. sausio 1 d. teikti pirkimų veiklos paslaugas Prienų rajono savivaldybės švietimo, kultūros bei sporto biudžetinėms įstaigoms, kurių savininkė yra Prienų rajono savivaldybė, ir Prienų rajono savivaldybės priešgaisrinei tarnybai (toliau – Įstaigos).

2. Suteikti teisę VšĮ Prienų ligoninei atlikti centrinės perkančiosios organizacijos funkcijas (toliau – Prienų rajono sveikatos priežiūros CPO) ir pavesti nuo 2023 m. sausio 1 d. teikti pirkimų veiklos paslaugas Prienų rajono savivaldybės sveikatos priežiūros įstaigoms, kurių savininkė yra Prienų rajono savivaldybė, ir Prienų rajono savivaldybės visuomenės sveikatos biurui (toliau – Įstaigos).

3. Suteikti teisę Prienų globos namams atlikti centrinės perkančiosios organizacijos funkcijas (toliau – Prienų rajono socialinių paslaugų CPO) ir pavesti nuo 2023 m. sausio 1 d. teikti pirkimų veiklos paslaugas Prienų rajono savivaldybės socialines paslaugas teikiančioms įstaigoms, kurių savininkė yra Prienų rajono savivaldybė (toliau – Įstaigos).

4. Pavesti Prienų rajono savivaldybės administracijos direktoriui ir Įstaigų vadovams iki 2022 m. gruodžio 31 d. atlikti visus veiksmus ir pasirašyti visus dokumentus, reikalingus tam, kad Prienų rajono CPO, Prienų rajono sveikatos priežiūros CPO ir Prienų rajono socialinių paslaugų CPO galėtų teikti Įstaigoms reikalingų prekių, paslaugų ir darbų pirkimų veiklos paslaugas, o Įstaigos – įsigyti joms reikalingų prekių, paslaugų ar darbų.

5. Įpareigoti Įstaigų vadovus, nepriklausomai nuo to, ar Įstaigos per einamuosius finansinius metus prekėms, paslaugoms ir darbams įsigyti sudaromų sutarčių bendra vertė neviršija 30 000 Eur (trisdešimt tūkstančių eurų) (be pridėtinės vertės mokesčio), pirkimus, kurių sutarties vertė viršija 15 000 Eur (penkiolika tūkstančių eurų) (be pridėtinės vertės mokesčio), atlikti Lietuvos Respublikos viešųjų pirkimų įstatymo 82 straipsnio 1 dalyje nurodytu būdu.

Šis sprendimas per vieną mėnesį nuo jo įteikimo ar paskelbimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras